CELEX: 32012D0415
Language: fi
Date: 2012-07-18 00:00:00
Title: 2012/415/EU: Komission täytäntöönpanopäätös, annettu 18 päivänä heinäkuuta 2012 , täytäntöönpanopäätöksen 2011/630/EU muuttamisesta bluetongue-tautiin ja Simbu-viruksiin liittyvien eläinten terveyttä koskevien vaatimusten osalta (tiedoksiannettu numerolla C(2012) 4882)  ETA:n kannalta merkityksellinen teksti

21.7.2012   
            
            
               FI
            
            
               Euroopan unionin virallinen lehti
            
            
               L 194/26
            
         KOMISSION TÄYTÄNTÖÖNPANOPÄÄTÖS,
   annettu 18 päivänä heinäkuuta 2012,
   täytäntöönpanopäätöksen 2011/630/EU muuttamisesta bluetongue-tautiin ja Simbu-viruksiin liittyvien eläinten terveyttä koskevien vaatimusten osalta
   (tiedoksiannettu numerolla C(2012) 4882)
   (ETA:n kannalta merkityksellinen teksti)
   (2012/415/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten siemennesteen kaupassa ja tuonnissa 14 päivänä kesäkuuta 1988 annetun neuvoston direktiivin 88/407/ETY (1) ja erityisesti sen 10 artiklan 2 kohdan ensimmäisen alakohdan ja 11 artiklan 2 kohdan,
   sekä katsoo seuraavaa:
   
               (1)
            
            
               Naudansukuisten kotieläinten siemennesteen tuonnista unioniin 20 päivänä syyskuuta 2011 annetussa komission täytäntöönpanopäätöksessä 2011/630/EU (2) vahvistetaan luettelo kolmansista maista, joista jäsenvaltioiden on sallittava naudansukuisten kotieläinten siemennesteen tuonti, ja ne lisätakeet, jotka tiettyjen kyseisen päätöksen liitteessä I lueteltujen kolmansien maiden on toimitettava tiettyjen eläintautien osalta. Lisäksi siinä vahvistetaan todistusvaatimukset tuotaessa tällaista siemennestettä unioniin.
            
         
               (2)
            
            
               Täytäntöönpanopäätöksen 2011/630/EU liitteessä II olevan 1 osan A jaksossa oleva eläinten terveystodistuksen malli sisältää eläinten terveyttä koskevat vaatimukset tuotaessa unioniin naudansukuisten kotieläinten siemennestettä, joka on kerätty, käsitelty ja varastoitu direktiivin 88/407/ETY, sellaisena kuin se on muutettuna neuvoston direktiivillä 2003/43/EY (3), mukaisesti.
            
         
               (3)
            
            
               Täytäntöönpanopäätöksen 2011/630/EU liitteessä II olevan 1 osan A jaksossa olevaan terveystodistuksen malliin bluetongue-taudin osalta nykyisin sisältyvissä eläinten terveyttä koskevissa vaatimuksissa säädetään, että luovuttajaeläinten on täytettävä maaeläinten terveyttä koskevan Maailman eläintautijärjestön (OIE) säännöstön bluetongue-tautia koskevassa luvussa nautaeläinten siemennesteelle vahvistetut tuontiedellytykset. Kyseisessä luvussa suositellaan erinäisiä riskinhallintatoimenpiteitä, joilla pyritään joko suojaamaan isäntänä toimivaa nisäkästä tartuntaa levittävälle vektorille altistumiselta tai inaktivoimaan virus vasta-aineilla. Oikeusvarmuuden vuoksi on aiheellista, että kyseisessä terveystodistuksen mallissa esitetään selkeästi asiaan liittyvät vaatimukset ja viejänä toimivalta kolmannelta maalta epidemiologisen tilanteen mukaan edellytettävät takeet.
            
         
               (4)
            
            
               OIE on lisäksi sisällyttänyt maaeläinten terveyttä koskevaan säännöstöönsä eläintauteja levittävien, niveljalkaisiin kuuluvien vektorien seurantaa käsittelevän luvun. Näihin suosituksiin ei sisälly märehtijöiden seuranta Simbu-virusten, kuten Bunyaviridae-heimoon kuuluvien Akabane- ja Aino-virusten, vasta-aineiden varalta; tätä pidettiin aiemmin taloudellisena tapana määrittää bluetongue-tautia levittävien vektorien levinneisyys, kunnes kyseisten tautien leviämisestä tuli enemmän tietoa saataville.
            
         
               (5)
            
            
               OIE:n maaeläinten terveyttä koskevassa säännöstössä ei mainita Akabane- ja Aino-tauteja. Täytäntöönpanopäätöksen 2011/630/EU liitteestä I ja päätöksen liitteessä II olevan 1 osan A jaksossa olevasta terveystodistuksen mallista olisi näin ollen poistettava vaatimus, jossa edellytetään vuosittaista testausta näiden tautien varalta sen osoittamiseksi, että vektoria ei esiinny.
            
         
               (6)
            
            
               Sen vuoksi täytäntöönpanopäätöstä 2011/630/EU olisi muutettava.
            
         
               (7)
            
            
               Kaupan häiriöiden välttämiseksi olisi siirtymäkaudella tietyin edellytyksin sallittava niiden eläimiä koskevien terveystodistusten käyttö, jotka on annettu täytäntöönpanopäätöksen 2011/630/EU mukaisesti ennen siihen tällä päätöksellä käyttöön otettuja muutoksia.
            
         
               (8)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 2011/630/EU liitteet tämän päätöksen liitteen mukaisesti.
   2 artikla
   Jäsenvaltiot voivat 30 päivään kesäkuuta 2013 ulottuvan siirtymäkauden aikana sallia sellaisten siemennesteen ja siemennesteen varastojen tuonnin kolmansista maista, joiden mukana on täytäntöönpanopäätöksen 2011/630/EU, sellaisena kuin se on ennen tällä päätöksellä käyttöön otettuja muutoksia, liitteessä II olevan 1 osan A jaksossa esitetyn mallin mukaisesti viimeistään 31 päivänä toukokuuta 2013 annettu eläinten terveystodistus.
   3 artikla
   Tätä päätöstä sovelletaan 1 päivästä tammikuuta 2013.
   4 artikla
   Tämä päätös on osoitettu kaikille jäsenvaltioille.
   
      Tehty Brysselissä 18 päivänä heinäkuuta 2012.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL L 194, 22.7.1988, s. 10.
   
      (2)  EUVL L 247, 24.9.2011, s. 32.
   
      (3)  EUVL L 143, 11.6.2003, s. 23.
   
      LIITE
      
                  1)
               
               
                  Korvataan liite I seuraavasti:
                  
                     ”LIITE I
                     
                        Luettelo kolmansista maista tai niiden osista, joista jäsenvaltioiden on sallittava naudansukuisten kotieläinten siemennesteen tuonti
                     
                     
                                 ISO-koodi
                              
                              
                                 Kolmannen maan nimi
                              
                              
                                 Huomautukset
                              
                           
                                 Alueen kuvaus
                                 (tarvittaessa)
                              
                              
                                 Lisätakeet
                              
                           
                                 AU
                              
                              
                                 Australia
                              
                              
                                  
                              
                              
                                 Liitteessä II olevan 1 osan A jaksossa esitetyn todistuksen kohdassa II.5.4.1 asetettu lisätae on pakollinen.
                              
                           
                                 CA
                              
                              
                                 Kanada (1)
                                 
                              
                              
                                  
                              
                              
                                  
                              
                           
                                 CH
                              
                              
                                 Sveitsi (2)
                                 
                              
                              
                                  
                              
                              
                                  
                              
                           
                                 CL
                              
                              
                                 Chile
                              
                              
                                  
                              
                              
                                  
                              
                           
                                 GL
                              
                              
                                 Grönlanti
                              
                              
                                  
                              
                              
                                  
                              
                           
                                 HR
                              
                              
                                 Kroatia
                              
                              
                                  
                              
                              
                                  
                              
                           
                                 IS
                              
                              
                                 Islanti
                              
                              
                                  
                              
                              
                                  
                              
                           
                                 NZ
                              
                              
                                 Uusi-Seelanti
                              
                              
                                  
                              
                              
                                  
                              
                           
                                 PM
                              
                              
                                 Saint-Pierre ja Miquelon
                              
                              
                                  
                              
                              
                                  
                              
                           
                                 US
                              
                              
                                 Yhdysvallat
                              
                              
                                  
                              
                              
                                 Liitteessä II olevan 1 osan A jaksossa esitetyn todistuksen kohdassa II.5.4.1 asetettu lisätae on pakollinen.
                              
                           
               
            
                  2)
               
               
                  Korvataan liitteessä II olevan 1 osan A jakso seuraavasti:
                  ”A   JAKSO
                  
                     Malli 1 – Eläinten terveystodistus, jota sovelletaan sellaisen naudansukuisten kotieläinten siemennesteen tuontiin ja kauttakuljetukseen, joka on kerätty, käsitelty ja varastoitu neuvoston direktiivin 88/407/ETY, sellaisena kuin se on muutettuna direktiivillä 2003/43/EY, mukaisesti ja lähetetty siltä keinosiemennysasemalta, jolla siemenneste kerättiin
                  
                  
                     
                  
                     
                  
                     
                  
                     
               
            
         (1)  Kanadasta tapahtuvassa tuonnissa käytettävä todistus esitetään naudan siemennesteen ja tuoreen sianlihan tuontia Kanadasta koskevista yksinkertaistetuista todistuksista ja päätöksen 2004/639/EY muuttamisesta 4 päivänä huhtikuuta 2005 tehdyssä komission päätöksessä 2005/290/EY (ainoastaan Kanadassa kerätyn siemennesteen osalta); se vahvistettiin neuvoston päätöksellä 1999/201/EY hyväksytyn kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskevan Euroopan yhteisön ja Kanadan hallituksen välisen sopimuksen mukaisesti.
      
         (2)  Sveitsistä tapahtuvassa tuonnissa käytettävä todistus esitetään direktiivin 88/407/ETY liitteessä D, ja huomioon otetaan ne mukautukset, jotka on esitetty maataloustuotteiden kaupasta tehdyn Euroopan yhteisön ja Sveitsin valaliiton sopimuksen liitteen 11 lisäyksessä 2 olevan VII luvun B osan 4 kohdassa, sellaisena kuin sopimus on hyväksytty seitsemän sopimuksen tekemisestä Sveitsin valaliiton kanssa 4 päivänä huhtikuuta 2002 tehdyllä neuvoston, ja tiede- ja teknologiayhteistyötä koskevan sopimuksen osalta, komission päätöksellä 2002/309/EY, Euratom.”